Diari Oficial de la Generalitat Valenciana


Sumari del DOGV 4269, del 12-06-2002 (2002/5706)

Informació pública de la sol·licitud d'autorització administrativa d'una ampliació a 132/20 kV de la subestació transformadora denominada ST Torreblanca i estudi d'impacte ambiental. Expedient número ATRCCT/2002/5.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5706


Organisme emissor
:   Conselleria d'Innovació i Competitivitat

Tipus de document
:   Anunci

Informació pública de la sol·licitud d'autorització administrativa d'una ampliació a 132/20 kV de la subestació transformadora denominada ST Torreblanca i estudi d'impacte ambiental. Expedient número ATRCCT/2002/5. [2002/Q5706]
  
Tot complint el que es prescriu en la Llei 54/1997, de 27 de novembre, i el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; la Llei 2/1989, de 3 de març, de la Generalitat Valenciana, d'Impacte Ambiental (DOGV de 8 de març de 1989); el Reial Decret 162/1990, de 15 d'octubre, se sotmet a informació pública la petició d'una instal·lació elèctrica les característiques principals de la qual s'assenyalen a continuació:
  
Titular i domicili: Iberdrola Distribución Eléctrica, SAU, avinguda dels Germans Bou, 239, a Castelló de la Plana (12309).
  
Lloc on s'establirà la instal·lació: en el paratge denominat Cerda a Torreblanca (Castelló).
  
Principals característiques de l'ampliació a 132/20 kV de la subestació transformadora denominada ST Torreblanca:
  
- Un sistema de 132 kV d'intempèrie amb una configuració de simple barra partida i capacitat per a 5 posicions, de les quals es posaran en servici en la present fase un total de quatre, dos de línia, una de transformador i la partició, de la qual només es muntaran els dos seccionadors.
  
- Un sistema de 20 kV, esquema de simple barra tipus interior en cel·les d'aïllament en aire compost per 25 posicions, setze de línia, dos de transformador, dos de servicis auxiliars, dos de bateria de condensadors, dos de mesura i una de partició, agrupades en dos mòduls en l'edifici. En l'exterior es muntarà 1 BC.
  
- Una transformació dotada d'un transformador de potència trifàsic, de relació 132/20kv-40MVA amb la corresponent reactància trifàsica limitadora de posada a terra.
  
- Per al subministrament dels servicis propis de la subestació, s'instal·larà en intempèrie un TSA de relació 20/0,380-0,220 kV i 250 kVA de potència.
  
- Un edifici de cel·les i control en el qual s'ubicaran les cel·les de 20 kV, equips de control, protecció, comunicació, servicis auxiliars en baixa tensió (BT), etcètera.
  
Pressupost: 1.199.940 euros.
  
Cosa que es fa pública perquè puga ser examinat el projecte en el Servici Territorial d'Indústria i Energia, situat al carrer de Cavallers, número 8 (Castelló de la Plana) i s'hi puguen formular les reclamacions, en doble exemplar, que es consideren oportunes en el termini de 20 dies, comptats a partir del sendemà de la publicació del present anunci.